**Rammeavtale Arbeidstøy**

Vedlegg 1

Kravspesifikasjon

**Innhold**

[1 Innledning 3](#_Toc52369191)

[2 Overordnet om ytelsen 4](#_Toc52369192)

[3 Krav til produkter 6](#_Toc52369193)

[4 Krav til tjeneste 13](#_Toc52369194)

[5 Miljø 23](#_Toc52369195)

# Innledning

Dette bilaget oppstiller Kundens krav til ytelsen. Kravene gjøres gjeldende for alle leveranser under rammeavtalen.

Ytelsen defineres som leveranse av arbeidstøy til Sirkula. Oppdragsgivers mål med denne anskaffelsen er å inngå en rammeavtale med en leverandør som kan levere arbeidstøy til ulike grupper ansatte, som tilfredsstiller oppdragsgivers behov og krav til kvalitet.

## Krav og kravtyper

### Kundens krav

Nr.: Kravpunktets unike løpenummer

Beskrivelse: Tekst som beskriver kravet

Type krav: Se tabell nedenfor

|  |  |
| --- | --- |
| **Absolutte krav (A)** | Kravet er viktig og MÅ tilfredsstilles. Kravet er å anse som et minimumskrav. |
| **Absolutte krav (A)\*** | Kravet er viktig og MÅ tilfredsstilles. Kravet er å anse som et minimumskrav, hvor «mer er bedre». Stjerne tilsier at kravet er gjenstand for relativ vurdering. |
| **Ønskede krav (B)** | Kravet BØR tilfredsstilles, men det er ikke et absolutt krav. Svar vil likevel ha betydning for evaluering av tilbudet. |
| **Info (I)** | Ikke et direkte krav til leveransen, men leverandøren skal i sin løsningsbeskrivelse gi utfyllende informasjon. Svar vil ha betydning for evaluering av tilbudet. |

### Leverandørens besvarelse

Tilbys: I hvilken grad leverandøren kan tilfredsstille kravet (Ja, Nei, Delvis). For krav som besvares med Delvis, må det i løsningsbeskrivelsen særskilt utdypes hva som ikke kan tilfredsstilles.

Løsningsbeskrivelse: Utfyllende informasjon om hvordan kravet tilfredsstilles.

Der Leverandøren f.eks. av plasshensyn ikke finner det hensiktsmessig å legge løsningsbeskrivelsen inn i selve kravtabellen, kan beskrivelsen legges i eget vedlegg. I så fall skal det i kravtabellen gis referanse til hvor løsningsbeskrivelsen ligger, og det skal i løsningsbeskrivelsen klart fremkomme hvilket krav som utdypes.

Leverandøren er selv ansvarlig for å beskrive alle nødvendige løsningselementer for å få en komplett løsning, selv om ikke alle disse er kravsatt.

# Overordnet om ytelsen

Basert på historiske tall vil den årlige verdien av innkjøpene på rammeavtalen ligge på omkring 700 000 kr. Dette estimatet er basert på siste års forbruk og fremtidig behov på dette området. Øvre grense for å benytte seg av rammeavtalen vil være 4 mill NOK eks mva totalt i hele avtaleperioden.

Rammeavtalen omfatter kjøp av arbeidstøy og diverse tilhørende produkter. Avtalen består av et kjernesortiment med «prioriterte produkter» beskrevet i vedlegg 2 - prisskjema. Leverandøren skal være oppdragsgivers leverandør innenfor arbeidsklær og kunne tilby varer som faller inn under dette området.

Leverandør skal levere inn prisliste for sitt produktsortiment se vedlegg 2 - prisskjema.

I prisskjemaet skal leverandørene fylle ut:

* Priser for angitte standardvarer
* Generell rabatt som gjelder for oppdragsgiver på leverandørens øvrige sortiment. Disse generelle rabattene er kategorisert etter varegrupper. Se vedlegg 2 prisskjema.

## Evaluering av vareprøver

Leverandørene skal levere et utvalg av klær som skal prøves av Sirkula. For de produktene som skal ha dame- og herremodell skal begge disse være gjenstand for prøving.

Produktene skal prøves i størrelsene:

Overdeler dame – medium og large.

Overdeler herre: medium, large og XL.

Bukser og shorts i størrelser 48 - 52 -56.

Kontakt oppdragsgiver for nærmere spørsmål om dette. Leverandør henter klær etter avtalt utprøvingsperiode.

Produkter som skal være gjenstand prøving er:

**SYNLIGHETSTØY**

|  |  |
| --- | --- |
| Nr. i prisskjema | Produkt |
| 1 | Håndverksbukse med hengelommer |
| 2 | Håndverksbukse med stikklommer |
| 6 | Håndverksjakke m/legg og forlenget rygg og reg. midje |
| 7 | Håndverksjakke m/legg og forlenget rygg og reg. midje – foret for vinterbruk |
| 12 | Softshelljakke |
| 13 | Allværsjakke/skalljakke – (høst, vår og sommer) |
| 16 | Shorts med hengelommer og baklommer |
| 17 | Shorts med stikklommer og baklommer |
| 19 | Regnjakke med skjult glidelås, god ventilasjon, innebygd/avtagbar hette, justerbar armåpning, sidelommer med glidelås/klaffer. Strammesnøring i nedkant. |
| 20 | Refleksvest |
| 23 | Synlighetsbukse 4-veis stretch |
| 24 | T-skjorte, rund hals |

**ØVRIGE KLÆR**

|  |  |
| --- | --- |
| Nr. i prisskjema | Produkt |
| 1 | Fleece-genser med glidelås og stikklommer |
| 2 | Fleece-jakke med glidelås og stikklommer |

# Krav til produkter

Oppdragsgiver ønsker arbeidstøy med høy kvalitet hvor komfort, passform, brukervennlighet (eks allergivennlig – fargestoffer), pustende materialer, slitestyrke, trend, design og miljø er tatt hensyn til.

## Krav

| **Kundens krav** | | | | **Leverandørens besvarelse** | |
| --- | --- | --- | --- | --- | --- |
| **Nr** | **Beskrivelse** | **Type dokumentasjon** | **Type krav** | **Tilbys**  **(Ja/Nei/Delvis)** | **Løsningsbeskrivelse** |
|  | I prisskjema skal alle produkter enten leveres som unisex og/eller passform for både dame og herre.  Produktene må tilfredsstille krav i relevante lover og forskrifter. Herunder skal produktene være CE-merket og tilfredsstille helse, miljø- og sikkerhetskrav. | Bekreftelse | **A** |  |  |
|  | **Standard arbeidstøy**  Tilbyder skal tilby arbeidstøy med god kvalitet, god passform både til kvinner og menn samt inneha god bevegelsesfrihet. Med god bevegelsesfrihet menes at arbeidstøyet skal være lett, mykt og godt og arbeide i.  Stoffkvalitet skal være av smussavvisende type. | Beskrivelse av produktinformasjon og prøving av tøy. | **A\*** |  |  |
|  | **Fluoriserende arbeidstøy**  Fluoriserende arbeidstøy skal tilfredsstille krav iht. standard EN 471, EN 20471 eller lignende. Leverandøren skal kunne levere komplette sett i klasse 1, 2 og 3. Dette gjelder både sommertøy og vintertøy. Det er viktig at refleksene tåler vask med samme temperaturer som arbeidstøyet for øvrig uten at reflekskvaliteten forringes nevneverdig.  Fluorisrende arbeidstøy skal leveres med profilering/påtrykk.  Tilbyder skal tilby arbeidstøy med god kvalitet, god passform både til kvinner og menn samt inneha god bevegelsesfrihet.  Det er ønskelig at bukser med synlighetsklasse to skal leveres med svarte lår i front. | Beskrivelse av produktinformasjon og prøving av tøy. | **A\*** |  |  |
|  | **Fluoriserende regntøy**  Tilbyder må tilby regnsett (bukse og jakke) og regnjakker i fluoriserende vannavvisende stoffkvalitet samt tilfredsstille den nye standarden EN ISO 20471 eller gammel standard EN 471.  Regntøy skal leveres med profilering/påtrykk.  Tilbyder skal tilby regntøy med god kvalitet, god passform både til kvinner og menn samt inneha god bevegelsesfrihet. | Beskrivelse av produktinformasjon og prøving av tøy. | **A\*** |  |  |
|  | **Krav til komfort/passform**  Leverandørens klær skal holde en opplevd og følt god kvalitet. Klærne skal ikke oppleves stive og harde på kroppen.  Det skal ikke være stive krager der glidelåsen stikker opp i haken el.  Jakkene skal ha passende lengde på jakkeermet, inkludert innerstoff.  Det skal ikke være gjennomgående plastdeler/harde deler som kjennes ubehagelig mot kroppen. | Beskrivelse og prøving av tøy. | **A\*** |  |  |
|  | * Arbeidstøyet skal kunne vaskes på høy temperatur (min. 40 C) og bør kunne vaskes på opptil 60 C. | Bekreftelse og beskrivelse av produktenes vaskeegenskaper i prisskjemaet. | **A\*** |  |  |
|  | * Alle arbeidsklær skal maksimalt krympe 5% ved vask. * Ytterklær skal tåle minimum 50 antall vask * Annet arbeidstøy skal tåle minimum 50 ganger vask   Et høyere antall vask vil få uttelling ved evalueringen av tilbudene. | Bekreftelse og beskrivelse av produktenes antall vask slik som etterspurt i prisskjemaet. | **A\*** |  |  |
|  | Leverandør skal levere generelt god passform for både kvinner og menn. | Bekreftelse. Dette vil også være en del av vurderingen ved prøvingen av klærne. | **A\*** |  |  |
|  | Alt arbeidstøy/ regntøy skal leveres med påtrykt logo ved levering. Påtrykk skal være iht. Sirkula sin profilhåndbok. Leveranse av ikke profilert arbeidstøy vil returneres for leverandørens regning.  Dette skal være inkludert i prisen for disse kategoriene. | Bekreftelse | **A** |  |  |
|  | Tilbyder skal kunne trykke logo på øvrige produkter og trykk av egendefinerte ord på alle produkter. Se prisskjema for prising av dette.  Leverandør skal kunne levere navneetikett på alt arbeidstøy. Navneetikett skal plasseres ved vaskelappen og tåle vask på samme måte som tøyet. | Bekreftelse | **A** |  |  |
|  | Leverandøren skal legge ved en størrelsesguide som forklarer størrelsen på de ulike produktene. Størrelser skal angis i EU-standard (32 til 50) eller internasjonal standard (XXS til XXXL)  Standard størrelser vil ligge mellom 34 -46 for kvinner og 44-64 for menn. | Bekreftelse | **A** |  |  |

# Krav til tjeneste

Krav til levering, service, bestilling/nettløsning,

## Krav

| **Kundens krav** | | | | **Leverandørens besvarelse** | |
| --- | --- | --- | --- | --- | --- |
| **Nr** | **Beskrivelse** | **Type dokumentasjon** | **Type krav** | **Tilbys**  **(Ja/Nei/Delvis)** | **Løsningsbeskrivelse** |
|  | **Bestilling** |  |  |  |  |
|  | Tilbyder skal lage en egen katalog for oppdragsgiver som skal integreres i tilbyders nettbutikk. Med dette menes at nettløsningen viser oppdragsgivers egen katalog og gjeldende priser og bestillingsmuligheter i egen fane.  Det vil bli lagt vekt på oversiktlighet og brukervennlighet i løsningen.  Leverandøren skal gi opplæring / innføring i bruk av bestillingsløsningen.  Siden for utgåtte varer skal linke til tilsvarende vare. | Bekreftelse og løsningsbeskrivelse, med bildeeksempler. | **A\*** |  |  |
|  | Bestillinger skal kunne skje på nett, pr. tlf og direktekontakt. | Bekreftelse | **A** |  |  |
|  | Leverandøren skal utarbeide og oppdatere spesifikk varekatalog for oppdragsgiver der produktgrupper og produkter fremkommer.  Varebeskrivelsene/produktbladene skal navngis med tilbudslinjenummer i prisskjemaet. Bildene skal være i god kvalitet. Beskrivelsene skal være på norsk. | Legg ved fil med varebeskrivelse/produktinformasjon som inneholder beskrivelse, varedeklarasjon og bilde av tilbudte produkter. | **A** |  |  |
|  | Det skal være enkelt for oppdragsgiver å prøve tøy og fottøy. Varer som ikke ønskes skal kunne returneres kostnadsfritt for oppdragsgiver.  «Prioriterte produkter» som angitt i prisskjemaet skal være tilgjengelig for utprøving på prøvested.  Prøvested må være i samme geografiske område som avtaleområdet det gis tilbud på og ikke mer enn 45 minutters kjøring fra kretsløpsparken i Arnkvernvegen 169.  Leverandører med prøvested lokalisert nært Sirkula sitt hovedkontor i Arnkvernvegen 169 vil få uttelling ved evalueringen av tilbudene. | Beskrivelse av prøveordning og beliggenhet for prøvestedet. | **A\*** |  |  |
|  | Eventuelle endringer av varesortiment må godkjennes av oppdragsgiver. Endringer kan gjøres inntil 2 ganger pr år.  Utgåtte produkter skal erstattes med tilsvarende produkt før lageret er tomt.  Ved utskiftning/endring skal nytt produkt ha tilsvarende eller bedre kvalitet og prisen skal ikke overstige prises for produktet som byttes ut/endres  Eventuelle endringer av sortiment må oppdateres i nettløsningen umiddelbart. | Bekreftelse | **A** |  |  |
|  | Leverandøren skal som minimum ha kundeservice med åpningstid alle virkedager (man-fre.) fra kl. 08.00 til kl. 16.00. | Bekreftelse | **A** |  |  |
|  | Leverandøren skal ha dedikerte, faste kontaktperson til de oppdragsgivers respektive brukerenheter. | Bekreftelse og beskrivelse av kontaktperson | **A** |  |  |
|  | De prioriterte produktene som etterspurt i prisskjemaet skal til enhver tid være på lager og tilgjengelig for bestilling. | Bekreftelse | **A** |  |  |
|  | **Levering** |  |  |  |  |
|  | Leveringen av varene er ikke avsluttet før varene er kvittert mottatt på pakkseddel ved varemottak av ansvarlig person hos Sirkula/ brukerstedene og etter at leveransen er kontrollert for antall kolli, forsvarlig emballering, at emballasjen er ren, hel og uten skader.  Pakkseddel skal følge vareleveransen(e). | Bekreftelse | **A** |  |  |
|  | **Frister** |  |  |  |  |
|  | Ved levering kreves maks 5 arbeidsdagers leveringstid direkte til Oppdragsgiver målt fra dagen etter bestilling.  Raskere leveringstid enn dette vil få uttelling ved sammenligningen av tilbudene. | Angivelse av leveringstid og prosedyre for levering og frakt | **A\*** |  |  |
|  | Leverandøren skal kunne levere sendinger til alle Sirkulas 5 lokasjoner i Innlandet.  Dette inkluderer Moelv, Brumunddal, Stange, Heggvin og Kretsløpsparken.  Leveringstidene må være innenfor den enkelte lokasjonens åpningstid. Se https://www.sirkula.no/apningstider/  Leveringssted fremgår av bestillingen.  Annet leveringstidspunkt kan avtales særskilt. Oppdragsgiver kan kreve å gå tilbake til kontraktsfestet leveringsordning dersom ønskelig. | Bekreftelse | **A** |  |  |
|  | Leverandøren skal ved knapphet på varer gi oppdragsgiver høyeste prioritet. | Bekreftelse | **A** |  |  |
|  | Leverandøren skal oppgi hvilke garantiforhold som gjelder for de ulike produktgruppene i tilbudet.  Det skal som minimum oppgis garantitid i år per produktgruppe. | Oppgi tilbudt garanti | **B** |  |  |
|  | **Statusmøter**  Det skal avholdes minimum 1 statusmøte pr år.  Det første møtet vil være et oppstartsmøte.  Oppdragsgiver innkaller til statusmøte. På statusmøte skal følgende saker behandles:   * Evaluering av avtalen * Status hittil i avtaleperioden * Eventuelt | Bekreftelse | **A** |  |  |

# Miljø

## Krav

| **Kundens krav** | | | | **Leverandørens besvarelse** | |
| --- | --- | --- | --- | --- | --- |
| **Nr.** | **Beskrivelse** | **Type dokumentasjon** | **Type krav** | **Tilbys**  **(Ja/Nei/Delvis)** | **Løsningsbeskrivelse** |
|  | Leverandøren skal ved utførelsen av avtalen etterleve kravene til REACH – EUs lovgivning av kjemikalier.  Dette innebærer at plaggene ikke skal være fremstilt med allergi- eller kreftfremkallende fargestoffer. | Bekreftelse | **A** |  |  |